《五言集句十首 其八 春暮宿江馆》
明代·卢龙云

驷马留孤馆，残莺惜暮春。空梁无燕雀，独坐惨风尘。

夜久潮侵岸，江清月近人。古来钟鼎盛，不及在家贫。

作者简介：广东南海人，字少从。万历十一年进士。授马平知县，补邯郸，治行为诸县之最。复补长乐，以忤权要，左迁江西藩幕。累官至贵州布政司参议。有《四留堂稿》、《谈诗类要》。